د تخار ولایتي شورا غړي محمد اعظم افضلي نن جمعه د غبرګولي ۲۱ ویلي، چې وسلوالو طالبانو تېره شپه د دې ولایت د اشکمش ولسوالۍ بازار ته ننوتل، چې تر محاصرې لاندې امنیتي ځواکونو امنیه قومنداني خوشې کړه۔

د هغه د څرګندونو له مخې؛ په دې ولسوالۍ کې له تېرو دوه ورځو راپدیخوا د طالبانو په بریدونو کې له ۱۰ ډېر امنیتي ځواکونه وژل شوي دي۔

یوې امنیتي سرچینې، چې د نوم له څرګندولو یې ډډه کړې؛ منلې، چې طالبانو اشکمش نیولی، بنګي ولسوالي نه یوازې تر ګواښ لاندې ده، بلکې د سیاه آب د کلي یوه پوسته یې هم نیولې ده۔

که څه هم نورو رسمي سرچینو تر دې دمه پدې اړه څه ندي ویلي؛ خو طالبانو منلې، چې دوی پر ولسوالۍ ولکه ټینګه کړې ده۔

په سرپل ولایت کې د خلکو یو شمېر استازيو منلې، چې د د دې ولایت د سوزمه قلعه ولسوالي طالبانو تر څارنې لاندې راوستې ده۔

سیمه ییزو چارواکو تر دې دمه پدې اړه څه ندي ویلي